section_heading: Mornarički stijeg i plamenci
paragraph_text: Prvi državni stijeg Konfederacije, "Zvijezde i poluge", isprva je služio kao borbena zastava mornarice. Druga državna zastava, "Neuprljani stijeg", izabrana je kasnije kao plamenac mornarice, iako je korištena u omjeru 2:3 za razliku od državne zastave koja je imala omjer 1:2. Ta je zastava ujedno i jedina zastava Konfederacije koja je tijekom rata oplovila svijet, isticana na kliperu CSS Shenandoah koji je poslan na oceane u gusarske akcije protiv trgovačkog brodovlja Unije. Ta je zastava ujedno i posljednja koja je spuštena, kada je kapetan James Iredell Waddell predao Shenandoah vlastima u Velikoj Britaniji 6. studenog 1865. god.